Κότυς Γ΄ (Σαπαίων)

Ο Κότυς Γ΄ ήταν Σαπαίος βασιλιάς της Θράκης υποτελής στην Ρωμαϊκή Αυτοκρατορία (12/18 μ.Χ.).Bunson, Matthew (2002). Encyclopedia of the Roman empire. Infobase Publishing, σ. 155

Πρώτα χρόνια

Ήταν γιος τού Ροιμητάλκη Α΄, μεγαλύτερου αδελφού τού Ρησκούπορι Β΄. Το όνομα της μητέρας του διασώζεται μόνο από νομισματικές επιγραφές που φέρουν το όνομα της και τον τίτλο της βασίλισσα Πυθοδωρίς. Ο πατέρας του ήταν υποτελής του Ρωμαίου αυτοκράτορα Οκταβιανού Αυγούστου και απ΄ευθείας απόγονος του βασιλέως Κότυς Α΄ των Σαπαίων. Ο Ροιμητάλκης Α΄ ήταν γιος του προηγούμενου βασιλέως Κότυς Β΄ των Σαπαίων με μια άγνωστη μητέρα. Ο Ροιμητάλκης Α΄ ήταν ο μεσαίος γιος, ο μεγαλύτερος κάποιος Κότυς και ο μικρότερος ήταν ο Ρησκούπορις Β΄ των Σαπαίων. Ο μεγαλύτερος αδελφός του Κότυς ήταν σύμμαχος του διάσημου Ρωμαίου στρατηγού Πομπήιου. Την εποχή που ο Ιούλιος Καίσαρας και ο Πομπήιος βρέθηκαν σε εμφύλιο ο Κότυς έστειλε μια στρατιωτική δύναμη υπέρ του Πομπήιου υπό την ηγεσία του γιου του Ρησκούπορις Β΄ (48 π.Χ.). O μεγαλύτερος αδελφός του Κότυς πέθανε και τον διαδέχτηκε σαν νέος βασιλιάς της Θράκης ο ανήλικος γιος του Ρησκούπολις υπό την κηδεμονία του θείου του, του ίδιου του Ροιμοτάλκη Α΄. Οι Βέσσοι εξεγέρθηκαν εναντίον των Ρωμαίων, ο Ρησκούπορις Β΄ έσπευσε να τους αντιμετωπίσει αλλά ηττήθηκε και έπεσε στην μάχη (13 π.Χ.). Την εποχή της εξέγερσης η βασιλική οικογένεια δραπέτευσε από την Θράκη και επέστρεψε μετά την λήξη της, ο Ρησκούπορις Β΄ δεν είχε αφήσει απογόνους και τον διαδέχθηκε ο θείος του Ροιμοτάλκης Α΄ (12 π.Χ.), κυβέρνησε μέχρι τον θάνατο του (12 μ.Χ.). Ο Ρωμαίος ιστορικός Τάκιτος καταγράφει τον Ροιμοτάλκη Α΄ ως "ελκυστικό και πολιτισμένο".

Βασιλεία

Όταν απεβίωσε ο πατέρας του, ο Οκταβιανός Αύγουστος μοίρασε το βασίλειο ανάμεσα στον Κότυ Γ΄ και τον Ρησκούπορι Β΄. Ο Κότυς Γ΄ πήρε τα πιο γόνιμα εδάφη, όλες τις πεδιάδες και τις πόλεις, σε αντίθεση με τον θείο του που πήρε τα ορεινά και άγονα εδάφη.Τάκιτος, "Χρονικά" 2.64 Ο Κότυς Γ΄ ήταν ευγενής και με ελληνική παιδεία, σε αντίθεση με τον Ρησκούπορι Β΄ που ήταν σκληρός και άπληστος. Μετά το τέλος τού Αυγούστου, ο Ρησκούπορις Β΄ προσπάθησε με δολιοφθορές να προκαλέσει πόλεμο με τον Κότυ Γ΄. Με παρέμβαση του Τιβέριου η διαμάχη έληξε. Ο νέος αυτοκράτορας διαμήνυσε στους δύο βασιλείς να λύσουν τις διαφορές ειρηνικά και τότε ο Κότυς Γ΄ διέλυσε τον στρατό του. Ο Ρησκούπορις Β΄, προφασιζόμενος τη συμφωνία με τον Τιβέριο, κάλεσε τον Κότυ Γ΄ σε συμπόσιο για να συζητήσουν τους όρους της, τον συνέλαβε και τον φυλάκισε. Παρά την επέμβαση του Τιβέριου, ο Κότυς Γ΄ δολοφονήθηκε από τον Ρησκούπορι Β΄ (18 μ.Χ.) παρουσιάζοντας τον θάνατο του ως αυτοκτονία, η οικογένεια του δραπέτευσε στην Κύζικο.Τάκιτος, "Χρονικά" 2.66 Ο αυτοκράτορας Τιβέριος Καίσαρας Αύγουστος προχώρησε σε εκστρατεία εναντίον του (19 μ.Χ.), τον συνέλαβε και τον μετέφερε στην Σύγκλητο για να δικαστεί. Η σύζυγος του Τρύφαινα κλήθηκε στην δίκη στην οποία τον κατηγόρησε για την δολοφονία του συζύγου της, ο Ρησκούπορις Β΄ κρίθηκε ένοχος και απεστάλη από τον αυτοκράτορα εξορία στην Αλεξάνδρεια. Στον δρόμο για την Αίγυπτο ο Ρησκούπορις Β΄ προσπάθησε να δραπετεύσει αλλά δολοφονήθηκε από τους Ρωμαίους στρατιώτες. Ο Τιβέριος ένωσε ξανά ολόκληρο το βασίλειο της Θράκης και το πρόσφερε στην χήρα του Τρύφαινα και στον μεγαλύτερο γιο του Ροιμητάλκη Β΄. Ο γιος του Ρησκούπορις Β΄ Ροιμητάλκης Γ΄ πήρε χάρη από τον ίδιο τον Τιβέριο ο οποίος του επέτρεψε να επιστρέψει στο υποτελές βασίλειο της Θράκης.
Ο Κότυς Γ΄ έκοψε αργυρά νομίσματα, που στη μία όψη έφεραν τη δική του κεφαλή με την επιγραφή ΚΟ[ΤΥΟΣ] και στην άλλη όψη κεφαλή τού Αυγούστου. Σε κοινά χάλκινα νομίσματα που έκοψε με τον Ρησκούπορι Β΄, απεικονίζεται η κεφαλή του με την επιγραφή ΒΑΣΙΛΕΩΣ ΚΟΤΥΟΣ, ενώ στην άλλη όψη στεφανωμένη Νίκη να κρατά κλαδί φοίνικα και την επιγραφή ΒΑΣΙΛΕΩΣ ΡΑΙΣΚΟΥΠΟΡΕΩΣ ή ΡΑΙΣΚΟΥΠΟΡΙΔΟΣ.

Οικογένεια

Με την σύζυγο του Τρύφαινα απέκτησε:

Ροιμητάλκης Β΄, πήρε το όνομα του παππού του από πατέρα και κυβέρνησε μαζί με την μητέρα του (19/38 μ.Χ.).https://drive.google.com/file/d/1KUMN6htYGkllpRxMe21VvklbH7zyXvFl/view
Γηπαίπυρις παντρεύτηκε τον Ρωμαίο υποτελή βασιλιά Τιβέριο Ιούλιο Ασπούργο που κυβέρνησε το Βασίλειο του Βοσπόρου.
Κότυς Θ΄, έγινε υποτελής βασιλεύς των Ρωμαίων στην Μικρή Αρμενία (38/47 μ.Χ.).
Πυθοδωρίς Β΄ πήρε το όνομα της πατρικής της γιαγιάς, όταν πέθανε ο Ροιμητάλκης Β΄ (38 μ.Χ.) η Τρύφαινα παραιτήθηκε από τον θρόνο με αίτημα του αυτοκράτορα Καλιγούλα. Η Πυθοδωρίς Β΄ παντρεύτηκε τον δεύτερο ξάδελφο της από πατέρα Ροιμητάλκης Γ΄ και βασίλευσαν μαζί στην Θράκη ως Ρωμαίοι υποτελείς (38/46 μ.Χ.).

 Πηγές 
 Κωνσταντίνος Κουρτίδης: Ιστορία της Θράκης από των  αρχαιοτάτων χρόνων μέχρι του 54 μ.Χ., Τυπογραφείο Αλευρόπουλου, Εν Αθήναις 1932, σελ. 72
 A companion to ancient Thrace, Julia Valeva, Emil Nankov, Denver Graninger, John Wiley & Sons, 15 Jun 2015, σελ. 278
 A companion to ancient Thrace, Julia Valeva, Emil Nankov, Denver Graninger, John Wiley & Sons, 15 Jun 2015, σελ. 280

Αναφορές σε πηγές

Κατηγορία:Βασιλείς των Οδρυσών